वरिष्ठ पत्रकार रामबहादुर राय ने विनय तरुण की स्मृति को प्रणाम किया। इसके बाद उन्होंने ओशो से किए गए एक सवाल को सामने रखा- सत्य क्या है? इस पर ओशो का जवाब था-'सत्य बताया नहीं जा सकता, उसके रास्ते बताए जा सकते हैं, उसे अनुभव किया जा सकता है।' रामबहादुर राय ने इस जवाब को मौजूदा विषय से जोड़ा- करीब-करीब यही स्थिति निष्पक्षता के साथ भी है। रामबहादुर राय के मुताबिक पत्रकार का काम किसी का झंडा ढोना नहीं है। पत्रकार के लिए पत्रकार होना जरूरी है जबकि मालिक का लक्ष्य उसे एक 'मीडिया' भर बनाने का होता है।